Rygte: MacBook Pro med M4 chip lanceres i november

Ifølge Mark Gurman fra Bloomberg, får vi angiveligt en opgraderet MacBook Pro med M4 chip og en helt ny Mac Mini at se se den 1. november. Datoen lyder ret sandsynlig, idet MacBook Pro med M3 chip blev introduceret den 31. oktober, sidste år.

Den opgraderede MacBook Pro forventes igen at komme i to størrelser: 14-tommer og 16-tommer. Designet siges også at være uændret, hvor fokus istedet ligger under hjelmen. Den nye MacBook Pro kommer med M4, M4 Pro og M4 Max chip, afhængig af model og konfiguration.

En formodet MacBook Pro med M4 chip (10 CPU-kerner) og 16 GB RAM er desuden blevet set på Geekbench. Scoren er lidt højere end iPad Pro med M4 chip – muligvis grundet den aktive køling.

16 GB RAM som standard

Som noget nyt tyder det desuden på, at alle MacBook Pro-modeller kommer med 16 GB RAM som minimum. Nu er er det altså snart slut med de små 8 GB RAM, som den billigste variant af MacBook Pro (M3) kommer med.

Den større mængde RAM som standard kunne meget vel også have noget at gøre med kravene til Apple Intelligence på MacOS. Ligemeget hvad, er det bestemt på tide at MacBook Pro starter ved 16 GB RAM.

MacBook Pro M3 starter ved 14.999 kroner med har blot 8 GB RAM

Ny iMac, iPad Mini og helt ny Mac Mini på størrelse med Apple TV

Sidst men ikke mindst forventes Apple også at præsentere en Mac Mini med et helt nyt design, på størrelse med et Apple TV. Læs mere om dette her: Ny Mac Mini er ikke større end Apple TV.

Derudover ventes en opgraderet iMac med M4 chip – designet siges dog at være uændret. Det samme gælder for en opdateret iPad Mini, muligvis med en A18 chip.